વેપારી કાર્ડને મશીનની મદદથી સ્વાઇપ કરે છે. આ મશીન કાર્ડની પાછળ આપેલી મેગ્નેટિક સ્ટ્રિપની મદદથી કાર્ડમાં આપેલી સંબંધિત તમામ માહિતી વાંચી લે છે. વેપારી તેમાં ખરીદીની રકમ નાખે છે, ત્યાર બાદ આપ પિન નંબર નાખો છો. પિન નાખતા જ મશીન ટેલિફોન લાઇનની મદદથી સંબંધિત બેંક સાથે જોડાય છે. આ દરમિયાન ગ્રાહકની ખરીદ મર્યાદા સહિતની વેરિફિકેશન પ્રોસેસ પૂર્ણ થાય છે. ત્યાર બાદ તે ચોરાયું નથી કે ખોવાઇ ગયું નથી તેની પણ ખાતરી કરવામાં આવે છે. આ તમામ બાબતો વેરિફાઇડ થયા બાદ બે ટ્રાન્ઝેક્શન સ્લિપ નીકળે છે. જેમાંથી એક કોપીને સાઇન કરીને આપે વેપારીને આપવાની હોય છે. જ્યારે બીજી કોપી આપને રેફરન્સ માટે આપવામાં આવે છે.